Калашников, Михаил Тимофеевич
Калашников Михаил Тимофеевич (1919 шеран 10 ноябрь, Курья, Алтайская губерния, Российское государство — 2013 шеран 23 декабрь, Ижевск) — советийн а, оьрсийн а кхийсархойн герзан конструктор ву. Техникин Ӏилманийн доктор (1971), генерал-лейтенант (1999), дерриг дуьненахь йевзаш Калашников автомат кхоьллинарг ву. Оьрсийчоьнан Федерацин Турпалхо (2009), шозза Социалистийн Къинхьегаман Турпалхо (1976), хьалхарчу даржан Сталинан совгӀатан (1949), Ленинан совгӀатан (1964), Оьрсийчоьнан Федерацин Пачхьалкхан совгӀатан лауреат ву. Ленинан кхаачу орденан (1958, 1969, 1976) а, Сийлахь Векал (апостол) волу Андрейн орденан (1998) кавалер ву.